Kay Bailey Hutchison

Kathryn Ann «Kay» Bailey Hutchison (født 22. juli 1943 i Galveston i Texas) er en amerikansk republikansk politiker. 

Liv og virke
Hun var senator for delstaten Texas fra 1993 til 2013. Hun er utdannet jurist ved University of Texas at Austin og University of Texas School of Law. Etter å ha tilbrakt tid som representant i delstatsforsamlingen og i det private næringsliv, ble Hutchison valgt inn i USAs senat i et spesialvalg i 1993. Hun ble gjenvalgt i ordinært valg i 1994, og siden i 2000 og 2006, hver gang med over 60% av stemmene.

I 2010 prøvde hun å bli republikanernes kandidat til guvernørvalget i Texas 2010, og stilte i primærvalget mot sittende guvernør Rick Perry.Stewart M. Powell (17. august 2009): Hutchison set to declare for governor today. San Antonio Express-News. Hun hadde på forhånd lovet at hun uansett ville slutte i Senatet. Hun ble støttet av blant andre George H.W. Bush, Dick Cheney og James Baker, uten at det hjalp; hun fikk 30,3% av stemmene i valget. Perry fikk 51,1%. Hun bestemte seg for å for å fortsette i Senatet ut perioden, men ønsker ikke å stille til gjenvalg i 2012.Zahira Torres (1. april 2010): U.S. Sen. Kay Bailey Hutchison reverses herself, will finish Senate term. El Paso Times.

 Referanser 

 Eksterne lenker 




Kategori:Senatorer fra Texas
Kategori:Personer fra Galveston County i Texas
Kategori:Personer fra Galveston
Kategori:Jurister fra USA
Kategori:Kvinnelige senatorer i USA